रोहित शर्मा

रोहित गुरुनाथ शर्मा (जन्म 30 अप्रैल 1987) एक भारतीय अंतरराष्ट्रीय क्रिकेटर हैं और खेल के सभी प्रारूपों में भारतीय राष्ट्रीय क्रिकेट टीम के पूर्व कप्तान हैं।दाएं हाथ के शीर्ष क्रम के बल्लेबाज के रूप में, उन्हें व्यापक रूप से सर्वकालिक सर्वश्रेष्ठ सलामी बल्लेबाजों (ओपनर्स) में से एक माना जाता है। वह घरेलू क्रिकेट में मुंबई का और इंडियन प्रीमियर लीग (IPL) में मुंबई इंडियंस का प्रतिनिधित्व करते हैं। शर्मा 2007 टी20 विश्व कप और 2013 आईसीसी चैंपियंस ट्रॉफी जीतने वाली टीमों के सदस्य थे, और 2024 टी20 विश्व कप तथा 2025 आईसीसी चैंपियंस ट्रॉफी के विजेता कप्तान थे।उनके नेतृत्व में  मुंबई इंडियंस टीम ने 5 खिताब जीते हैं।

उन्होंने अपने टेस्ट कैरियर की शुरुआत वेस्टइंडीज क्रिकेट टीम के खिलाफ 09 नवम्बर 2013 को कोलकाता के ईडन गार्डन्स  मैदान पर खेलकर की थी उस मैच में रोहित ने 177 रनों की पारी खेली थी, उन्होंने 108 वनडे मैचों के बाद टेस्ट मैच खेला था। जबकि एक दिवसीय अन्तरराष्ट्रीय क्रिकेट कैरियर की शुरुआत 23 जून 2007 को आयरलैण्ड क्रिकेट टीम के विरुद्ध की थी। इनके अलावा रोहित ने अपने ट्वेन्टी-ट्वेन्टी में अपना पहला मैच 19 सितम्बर 2007 को इंग्लैंड क्रिकेट टीम के खिलाफ खेला था।

13 नवम्बर 2014 को कोलकाता के ईडन गार्डन्स मैदान पर श्रीलंकाई टीम के खिलाफ बल्लेबाजी करते हुए **264** रनों की पारी खेलकर एक दिवसीय अन्तरराष्ट्रीय क्रिकेट में एक मैच में सबसे अधिक रन अर्थात सर्वोच्च स्कोर बनाकर नया कीर्तिमान कायम किया है। रोहित शर्मा एक दिवसीय क्रिकेट इतिहास में सबसे ज्यादा दोहरे शतक लगाने वाले पहले खिलाड़ी है। रोहित शर्मा क्रिकेट इतिहास में पहले ऐसे बल्लेबाज है जिन्होंने वनडे क्रिकेट में तीन दोहरे शतक, ट्वेन्टी-२० अन्तरराष्ट्रीय में दिया 5 शतक**' है। उनकी कप्तानी में भारत ने 2018 में एशिया कप और निदास ट्रॉफी जीती।

फ़ोर्ब्स इण्डिया 2015 के भारत के 100 शीर्ष प्रसिद्ध व्यक्तियों में शर्मा को 8वाँ स्थान मिला। महेन्द्र सिंह धोनी और गौतम गम्भीर के बाद अपनी टीम को आईपीएल खिताब दिलाने वाले तीसरे कप्तान हैं। २०१८ एशिया कप में रोहित शर्मा को भारतीय क्रिकेट टीम की कप्तानी मिली और फाइनल मैच में बांग्लादेश को हराकर खिताब भी जीता।

2022  मे श्रीलंका के खिलाफ उन्होंने नया कीर्तिमान बनाया , वह T20 क्रिकेट में सबसे ज्यादा रन बनाने वाले खिलाड़ी बने | 

रोहित टी-20 इंटरनेशनल में सबसे ज्यादा बार 51+ स्कोर करने वाले खिलाड़ी हैं| उन्होंने ये रिकॉर्ड २०२१ में न्यूजीलैंड के खिलाफ कोलकाता में अपने नाम किया था | इसी दौरान रोहित शर्मा ने टी-20 इंटरनेशनल में अपने 200 से ज्यादा छक्के पुरे करने वाले दुनिया के एक मात्र खिलाड़ी बने हैं 

￼ रोहित शर्मा की कप्तानी में भारत ODI World Cup 2023 में उपविजेता रही और T-20 2024 में भारत विश्व विजयी बनी ।

## biography

रोहित शर्मा का जन्म भारतीय राज्य महाराष्ट्र के नागपुर ज़िले के *बंसोड़* क्षेत्र में ३० अप्रैल १९८७ को एक ब्राह्मण परिवार में हुआ था। इनकी माता पूर्णिमा शर्मा जो विशाखापट्नम से है। जबकि इनके पिता गुरुनाथ शर्मा जो किसी परिवहन कम्पनी में देखभाल करने वाले (caretaker) है। शर्मा का लालन पालन बोरीवली में उनके दादा और चाचा के साथ हुआ था क्योंकि उनके पिता की आय काफी कम थी। इनका एक छोटा भाई भी है जिसका नाम विशाल शर्मा है।

रोहित ने सन् १९९९ में अपने चाचा की आय से एक क्रिकेट कैम्प में खेलना आरम्भ किया था।उस समय रोहित के कोच दिनेश लाड थे और उन्होंने कहा था कि तुम अपनी विद्यालय को बदल कर *स्वामी विवेकानंद इंटरनेशनल स्कूल* में आ जाओ क्योंकि लाड वहीं पर कोच के पद पर कार्यरत थे इस कारण रोहित को क्रिकेट खेलने में ज्यादा सुविधा मिल सके।

उस समय रोहित को उस विद्यालय में जाने का मौका नहीं मिल पाया था और तब उन्होंने छात्रवृत्ति के लिए भी मांग की थी। बाद में रोहित ने अपने क्रिकेट कैरियर की शुरुआत एक *ऑफ़ स्पिनर* के तौर पर की थी लेकिन बाद में लाड ने शर्मा को सलाह दी की तुझमें बल्लेबाज की काबिलियत ज्यादा है इसलिए एक अच्छा बल्लेबाज बनने का प्रयास करो, तब रोहित आठवें नम्बर पर बल्लेबाजी करते थे और लाड ने बाद में इनको *ओपनिंग* करने के लिए भेजना शुरू किया। जैसे ही रोहित ने बल्लेबाजी में मुख्य कदम रखा और पहली बार ओपनिंग की उस मैच में अपना पहला शतक जड़ा था। 

## कैरियर
### घरेलू क्रिकेट
रोहित शर्मा ने अपने लिस्ट ए क्रिकेट की शुरुआत मार्च २००५ में वेस्ट जॉन की तरफ से खेलते हुए सेंट्रल जॉन के खिलाफ देवधर ट्रॉफी में ग्वालियर में की थी।  उसके बाद उसी प्रतियोगिता के एक मैच में रोहित ने शानदार बल्लेबाजी की और महज १२३ गेंदों पर जबरदस्त १४२ रन बनाए यह मैच नार्थ जॉन के खिलाफ उदयपुर में खेला गया था। इस शतक से रोहित को काफी फायदा हुआ।इसके बाद अबू धाबी में भारत ए की तरफ से खेलते हुए हुए रोहित ने शानदार प्रदर्शन किया और बाद में *चैंपियंस ट्रॉफी* के लिए ३० सदस्य टीम में चुना गया। हालांकि अंतिम सदस्य टीम में रोहित को जगह नहीं मिल पायी थी इसके बाद इन्होंने अपने रणजी ट्रॉफी शुरुआत की और बाद में एन के पी सेल्व चैलेंज ट्रॉफी में भी चुने गए।

शर्मा ने लिस्ट ए क्रिकेट के बाद प्रथम श्रेणी क्रिकेट की शुरुआत भारत ए के लिए न्यूजीलैंड ए के खिलाफ जुलाई २००६ में डार्विन में की थी। इन्होंने रणजी ट्रॉफी कैरियर की शुरुआत मुम्बई क्रिकेट टीम के लिए २००६/०७ में की थ। उस दौरान रोहित ने गुजरात टीम के खिलाफ २६७ गेंदों पर शानदार २०५ रन बनाए थे। रोहित ने फाइनल मुकाबले में बंगाल के खिलाफ अर्द्धशतक से मुम्बई प्रतियोगिता में बना रहा।

अक्तूबर २०१३ में अजीत अगरकर ने संन्यास ले लिया था और रोहित इंडियन प्रीमियर लीग में मुम्बई इंडियन्स टीम के कप्तान बन गए और अब तक सबसे सफल कप्तान है। रोहित के लगातार अच्छे प्रदर्शन के कारण २०१३-१४ के सीजन में मुम्बई टीम का कप्तान नियुक्त किया गया।

### अंतर्राष्ट्रीय क्रिकेट
रोहित शर्मा को नियमित ओवरों के खेल में २००७ में भारतीय क्रिकेट टीम ने आयरलैण्ड का दौरा किया उसमें शामिल किया गया था। इसके बाद इन्होंने अपने एक दिवसीय अंतरराष्ट्रीय क्रिकेट कैरियर की शुरुआत बेलफास्ट में आयरलैण्ड टीम के खिलाफ की, हालांकि उस मैच में इनको बल्लेबाजी करने का मौका नहीं मिल पाया था।

लेकिन आखिरकार रोहित ने अच्छा प्रदर्शन करते हुए २० सितम्बर २००७ को २००७ आईसीसी विश्व ट्वेन्टी २० में दक्षिण अफ्रीका के खिलाफ जबरदस्त ४० गेंदों पर ५० रन बनाए। और उस मैच में जीत भी मिली थी जिसके कारण भारत प्रतियोगिता के सेमीफाइनल में पहुंचा था। उस मैच में भारतीय टीम ने महज ६१ रनों पर ४ विकेट खो दिए बाद में कप्तान महेंद्र सिंह धोनी के साथ मिलकर ८५ की भागीदारी की और भारत कुल ५ विकेट खोकर १५३ रनों तक पहुँच पाया था। साथ ही उस मैच का *मैन ऑफ़ द मैच* भी रोहित को चुना गया था। बाद में उसी विश्व ट्वेन्टी २० के फाइनल मुकाबले में पाकिस्तान टीम के खिलाफ मात्र १६ गेंदों पर ३० रनों की पारी खेली थी।

१८ नवम्बर २००७ को राजस्थान के जयपुर के सवाई मानसिंह स्टेडियम पर पाकिस्तान के खिलाफ रोहित शर्मा ने अपना पहला एक दिवसीय अंतरराष्ट्रीय क्रिकेट में अर्द्धशतक लगाया। और बाद में २००७-०८ की कॉमनवेल्थ बैंक श्रृंखला के लिए १६ सदस्य टीम में चुने गए जो ऑस्ट्रेलिया में होने वाली थी। वहां उस श्रृंखला में इन्होंने ३३.५७ की औसत से कुल २ अर्द्धशतकों की मदद से २३५ रन बनाए जिसमें फाइनल मुकाबले में सिडनी में शानदार ६६ रनों की पारी खेली। यह कॉमनवेल्थ श्रृंखला रोहित के लिए बहुत अच्छी रही।

हालांकि, उनकी वनडे के प्रदर्शन में बाद में कुछ कठिनाइयों का सामना करना पड़ा और उसके मध्यक्रम स्थिति में सुरेश रैना ने जगह ले ली।

दिसम्बर २००९ में इन्होंने रणजी ट्रॉफी के एक मैच में तिहरा शतक लगाया था जिसके कारण चयनकर्ताओं सोचने पर मजबूर कर दिया और फिर बाद में इनको त्रिकोणीय श्रृंखला के लिए बांग्लादेश में वनडे टीम में वापस बुलाया गया था क्योंकि उस समय सचिन तेंदुलकर को आराम दिया गया था। हालांकि, विराट कोहली और सुरेश रैना अंतिम एकादश में इनसे पहले चयन किया गया था, लेकिन उनको भारत के पांच मैचों में से किसी में नहीं खेल पाए थे।

फ़रवरी २०१० में रोहित शर्मा को भारतीय टेस्ट टीम के लिए बुलाया गया था क्योंकि उस दौरान वी वी एस लक्ष्मण चोट से जूझ रहे थे इस कारण शर्मा को अपना पहला टेस्ट मैच खेलना का मौका दिया गया। लेकिन बाद में बल्लेबाज के बजाय बल्लेबाज और विकेटकीपर दोनों के लिए रिद्धिमान साहा को शामिल किया।

रोहित ने अपना पहला वनडे शतक २८ मई २०१० को ज़िम्बाब्वे क्रिकेट टीम के खिलाफ बनाया था उस मैच में इन्होंने ११४ रनों की पारी खेली थी। और बाद में अगले ही मुकाबले ३० मई २०१० को त्रिकोणीय श्रृंखला में श्रीलंका के खिलाफ एक और शतक लगा दिया था उस मैच में रोहित ने नाबाद ११० रन बनाए थे।

इनको २०११ क्रिकेट विश्व कप में भारतीय टीम में जगह नहीं दी गई थी।

लेकिन इंडियन प्रीमियर लीग के बाद २०११ में वेस्टइंडीज़ दौरे के लिए इनको टीम में चुना गया उस समय टीम में कई दिग्गजों को आराम दिया था जिसमें सचिन तेंदुलकर, वीरेंद्र सहवाग कप्तान महेंद्र सिंह धोनी थे जबकि गौतम गंभीर और युवराज सिंह दोनों चोटों से जूझ रहे थे। इस कारण तब उस दौरे में सुरेश रैना को कप्तानी सौंपी गई थी। लेकिन रोहित ज्यादा कुछ नहीं कर पाये और केवल टी२० में २३ गेंदों पर २६ रन बना सके थे। हालांकि उस मैच में भारत को जीत भी मिली थी।

फिर बाद में वनडे श्रृंखला में रोहित ने अच्छी शुरुआत की और पहले ही मुकाबले में अच्छी बल्लेबाजी करते हुए नाबाद ७५ गेंदों पर ६८ रनों की पारी खेली जिसमें ४ चौके और १ छक्का भी लगाया और साथ ही *मैच का सर्वोच्च खिलाड़ी* भी चुना गया था। तीसरा वनडे मैच जो कि सर विवियन रिचर्ड्स मैदान पर खेला गया था उस मैच में रोहित शर्मा ने ९१ गेंदों पर उम्दा बल्लेबाजी करते हुए ९१ रन बनाए थे। उस मैच में भारत के ६ विकेट मात्र ९२ रनों पर गिर गए थे बाद में रोहित शर्मा ने हरभजन सिंह के साथ मिलकर अच्छी भागीदारी की और भारत को मैच जीताने में सफल हुए। रैना की कप्तानी में उस समय रोहित ने जबरदस्त प्रदर्शन किया और पहली बार वनडे में *मैन ऑफ़ द सीरीज* के विजेता बने। इनकी अच्छी फॉर्म आगे चलती रही और एक बार फिर *मैन ऑफ़ द सीरीज* बने लेकिन इस बार भारत की सरजमी पर और वो भी विंडीज के खिलाफ। फिर बाद में रोहित को २०११–१२ सीरीज में शामिल किया गया।
२०१३ की चैम्पियन्स ट्रॉफी के लिए एक नया शीर्ष क्रम का बल्लेबाज ढूंढा गया और वह था शिखर धवन  इस तरह भारत को रोहित शर्मा के साथ शिखर धवन जैसा खिलाड़ी मिला। और भारत के इन सालामी बल्लेबाजों की वजह से भारत *२०१३ की चैम्पियन्स ट्रॉफी* भी जीत सका था। रोहित की अच्छी फॉर्म जारी रही और फिर २०१३ में ऑस्ट्रेलिया क्रिकेट टीम को भारत बुलायी गयी, इस श्रृंखला में रोहित ने एक मैच में १४१ रन जयपुर में बनाये थे हालांकि उस मैच में आउट हो गए थे लेकिन एक अन्य मैच बैंगलोर में १५८ गेंदों पर २०९ बनाकर भारतीय टीम का नया रिकॉर्ड बनाया साथ ही मैच में अकेले रोहित ने १६ छक्के लगाकर ऑस्ट्रेलिया के शेन वॉटसन के लगाए १५ छक्कों का रिकॉर्ड भी तोड़ दिया था और वनडे की एक पारी में किसी बल्लेबाज द्वारा सर्वाधिक छक्के लगाने का रिकॉर्ड बना दिया।

नवम्बर २०१३ में सचिन तेंदुलकर की विदाई वाली श्रृंखला में रोहित को खेलने का मौका मिला था और इन्होंने अपना पहला मैच कोलकाता के ईडन गार्डन्स मैदान पर वेस्टइंडीज़ के खिलाफ खेला गया था और उस मैच में १७७ रन बनाकर दूसरे सबसे सफल खिलाड़ी बन गए जिन्होंने पहले टेस्ट में शतक लगाया। अब तक भारत के कुछ ही ऐसे खिलाड़ी है जिन्होंने अपने पहले टेस्ट मैच शतक लगाया जिसमें रोहित भी शामिल है। ये आगे बढ़ते रहे और मुम्बई के वानखेड़े स्टेडियम पर नाबाद १११ रन बनाए और तीसरे भारतीय खिलाड़ी बने जिन्होंने लगातार शुरुआती दोनों टेस्ट मैचों में शतक लगाया हो, इससे पूर्व १९९६ में सौरव गांगुली ने इंग्लैंड के खिलाफ और मोहम्मद अजहरुद्दीन ने १९८४ में लगातार दो मैचों में शतक ठोके थे।

२०१० में रोहित शर्मा दुनिया के ऐसे पहले बल्लेबाज बन गए जिन्होंने एक दिवसीय अंतरराष्ट्रीय मैचों में २५० से ज्यादा रन बनाए हो और साथ ही दो बार दोहरे शतक लगाए हो। इन्होंने एक बार फिर कोलकाता के ईडन गार्डन्स पर कारनामा किया और श्रीलंका टीम के खिलाफ २६४ रनों की पारी खेली थी और पूरे क्रिकेट जगत को दंग कर दिया था। इससे पूर्व भारत के ही वीरेंद्र सहवाग का सर्वाधिक २१९ रनों का स्कोर था।

०२ अक्तूबर २०१५ को दक्षिण अफ्रीका के खिलाफ टी२० मैच में एचपीसीए क्रिकेट स्टेडियम, धर्मशाला, हिमाचल प्रदेश में शानदार बल्लेबाजी करते १०६ रनों की पारी खेली थी इसके साथ ही रोहित दूसरे भारतीय ऐसे खिलाड़ी बन गए जिन्होंने ट्वेन्टी-ट्वेन्टी क्रिकेट में शतक लगाया हो, इससे पूर्व यह कारनामा सुरेश रैना के नाम था। इसके साथ ही रोहित ऐसे पहले भारतीय खिलाड़ी बन गए जिन्होंने सभी प्रारूपों में शतक लगाये हो। फिर ११ अक्तूबर दौरे का पहला वनडे मैच खेला गया जिसमें १३३ गेंदों का सामना करते हुए १५० रन बनाए थे हालांकि वह मैच भारत अफ्रीका के ३०३ रनों का पीछा करते हुए हारी थी। फिर बाद में एक अन्य श्रृंखला जो ऑस्ट्रेलिया में हुई थी वहां पर रोहित ने एक बार फिर लगातार दो शतक लगाए और श्रृंखला के अंतिम मैच में ९९ रनों की पारी खेली थी। रोहित वनडे के अकेले ऐसे बल्लेबाज हैं जिन्होंने तीन दोहरे शतक लगाए हैं। उन्होंने आखिरी दोहरा शतक १३ दिसंबर २०१७ को श्रीलंका के खिलाफ कप्तान रहते हुए बनाया।

2021 में रोहित शर्मा ने टी-20 वर्ल्ड कप खेलते हुए टी-20 इंटरनेशनल में अपने तीन हज़ार रन पूरे किए थे | 

२७ फरवरी २०२२ को रोहित शर्मा ट्वेन्टी-२० अंतरराष्ट्रीय क्रिकेट में पाकिस्तान क्रिकेट टीम के शोएब मलिक को पछाड़ते हुए सबसे ज्यादा मैच खेलने वाले खिलाड़ी बने।

## इंडियन प्रीमियर लीग
रोहित शर्मा इंडियन प्रीमियर लीग में सफल खिलाड़ियों में से एक है और ये अन्तिम गेंद पर छक्के से जीताने में काफी क्षमता रखते है। अब तक इनके नाम आईपीएल में एक शतक और एक तिकड़ी भी है। रोहित शर्मा ने पहली बार २००८ आईपीएल में ७५०,००० यूएस डॉलर के लिए डेक्कन चार्जर्स के लिए हस्ताक्षर किया था। ये २००८ इंडियन प्रीमियर लीग में सबसे ज्यादा रन बनाने वाले खिलाड़ियों में से एक थे जिन्होंने ३६.७२ की औसत से कुल ४०४ रन बनाए थे। इस कारण इनको २००८ आईपीएल में कुछ मैचों में *ऑरेन्ज कैप* पहनने का मौका भी मिला था।

रोहित शर्मा जब २०११ इंडियन प्रीमियर लीग में रिकी पोंटिंग ने आईपीएल से संन्यास लिया था तब से मुम्बई इंडियन्स टीम के कप्तान है और आईपीएल के शीर्ष तीन कप्तानों में गिने जाते है। रोहित २००८ से २०१० तक डेक्कन चार्जर्स के लिए खेले थे जबकि २०११ से अब तक मुम्बई इंडियन्स के लिए खेल रहे है जिसमें ५ बार टीम को विजेता भी बनाया है।

रोहित शर्मा आईपीएल में सबसे ज्यादा मैच खेलने वाले प्लेयर्स की लिस्ट में नंबर-2 पर हैं उन्होंने अब तक 214 मैच खेले हैं&nbsp; | उनसे आगे महेंद्र सिंह धोनी हैं जिन्होंने अब तक&nbsp; 221 मैच खेले हैं |&nbsp;

रोहित शर्मा ने&nbsp;आईपीएल  में अब तक 214 मैच में&nbsp; 31.24 औसत से&nbsp; 5624 रन बनाये है जिसमे उनका 1 शतक भी शामिल है | 

18 अप्रैल 2024 को पंजाब किंग्स के खिलाफ खेलते हुए रोहित शर्मा ने एक साथ दो उपलब्धि हासिल कीं। मैच में उतरते ही वे आईपीएल में 250 मैच खेलने वाले एमएस धोनी के बाद दूसरे खिलाड़ी बने। साथ ही, रोहित शर्मा ने आईपीएल में बल्लेबाजी करते हुए 6500 रन पूरे किए।

### आईपीएल के संस्करणों में

## निजी जीवन

अप्रैल २०१५ में रोहित शर्मा ने अपनी स्पोर्ट्स मैनेजर रितिका सजदेह से सगाई की थी और बाद में १३ दिसम्बर २०१५ को दोनों ने शादी कर ली।

## कीर्तिमान
*०२ अक्तूबर २०१५ को रोहित शर्मा दूसरे भारतीय खिलाड़ी बने जिन्होंने ट्वेन्टी-ट्वेन्टी में शतक लगाया और साथ ही टी२० में एक पारी में सबसे ज्यादा रन बनाने खिलाड़ी भी बन गए। उस मैच में इन्होंने ६६ गेंदों पर १०६ रनों की पारी खेली थी। बाद में इनका रिकॉर्ड लोकेश राहुल ने वेस्टइंडीज टीम के खिलाफ २७ अगस्त २०१६ को ११०* बनाकर तोड़ दिया। इससे पहले सुरेश रैना ने भारत की ओर से टी२० में शतक लगाया था।
* १३ नवम्बर २०१४ को रोहित एक दिवसीय अंतरराष्ट्रीय क्रिकेट में एक मैच में सबसे ज्यादा रन बनाने वाले खिलाड़ी बन गए जिन्होंने श्रीलंकाई टीम के खिलाफ कोलकाता के ईडन गार्डन्स मैदान पर २६४ रनों की पारी खेली थी। इनके अलावा इन्होंने वनडे क्रिकेट में दो बार दोहरे शतक लगाने का भी रिकॉर्ड बनाया। इससे पहले इन्होंने २०९ रनों की पारी खेली थी।
* शर्मा ने शेन वॉटसन का एक मैच में *छक्कों और चौकों से सबसे ज्यादा* रन लेने का रिकॉर्ड भी तोड़ा। इन्होंने कुल १८६ रन छक्कों और चौकों से लिए।
* रोहित एक दिवसीय अंतरराष्ट्रीय क्रिकेट में एक मैच में सबसे ज्यादा ३३ चौके लगाकर पहले नम्बर पर है जिन्होंने सबसे ज्यादा चौके लगाए।
* ११ अक्तूबर २०१५ को इन्होंने दक्षिण अफ्रीका के खिलाफ १५० रन बनाकर कानपुर में एक वनडे मैच में सबसे ज्यादा रन बनाने का रिकॉर्ड अपने नाम किया।
* रोहित शर्मा के नाम एक वनडे में सबसे ज्यादा १६ छक्के लगाने का रिकॉर्ड अपने नाम है।
* इनके नाम इंडियन प्रीमियर लीग में एक तिकड़ी भी है।
* १२ जनवरी २०१६ को इन्होंने ऑस्ट्रेलिया में जाकर पर्थ क्रिकेट मैदान पर ऑस्ट्रेलिया के खिलाफ नाबाद १७१ रनों की पारी खेलकर किसी मेहमान टीम के खिलाड़ी ने सबसे ज्यादा रन बनाने का रिकॉर्ड अपने नाम किया। इससे पहले एक वनडे में विवियन रिचर्ड्स के नाम नाबाद १५३ रन थे।
* किसी द्विपक्षीय श्रृंखला में इन्होंने सबसे ज्यादा वनडे में ४९१ रन बनाए जो २०१३-१४ में ऑस्ट्रेलिया के खिलाफ बनाए थे।
*वह ऑस्ट्रेलिया के खिलाफ ५० छक्के लगाने वाले पहले बल्लेबाज़ बन गए।
*वह एकमात्र ऐसे बल्लेबाज हैं जिन्होंने एकदिवसीय इतिहास में तीन दोहरे शतक लगाए हैं।
*वे दोहरा शतक बनाने के लिए वीरेंद्र सहवाग के बाद दूसरे कप्तान बने।
*रोहित ने सचिन तेंदुलकर के सबसे अधिक छक्के (४० छक्के) का रिकॉर्ड कैलेंडर वर्ष में ४१ छक्कों के साथ तोड़ दिया
*१३ दिसंबर, २०१७ को रोहित ने श्रीलंका के खिलाफ अपने करियर के तीसरे ओडीआई दोहरे शतक और मोहाली में किसी भी खिलाड़ी का सर्वोच्च स्कोर दर्ज करने के लिए श्रीलंका के खिलाफ २०८ रन बनाए।
*२२ दिसंबर २०१७ को, श्रीलंका के खिलाफ, रोहित ने अपने कैरियर का दूसरा टी-२० अंतर्राष्ट्रीय में शतक लगाया और साथ ही इन्होंने टी२० अंतर्राष्ट्रीय क्रिकेट में संयुक्त रूप से सबसे तेज शतक बनाया। इन्होंने यह शतक सिर्फ ३५ गेंदों पर पूरा किया, इनसे पहले अफ्रीका के डेविड मिलर ने भी इतनी ही गेंदों पर शतक पूरा किया था।
*मई २०२०को इंडियन प्रीमियर लीक में पांचवा आईपीएल खिताब जीतने वाले इकलौते कप्तान बने है|
*१४ अप्रैल २०२४ को रोहित टी20 क्रिकेट में 500 छक्के जड़ने वाले पहले भारतीय खिलाड़ी बन गए। वह इस आंकड़े को छूने वाले कुल पांचवें प्लेयर हैं।

## अंतरराष्ट्रीय क्रिकेट में शतक
44

## पुरस्कार

### टेस्ट क्रिकेट

#### मैन ऑफ़ द मैच पुरस्कार

#### मैन ऑफ़ द सीरीज़

### वनडे क्रिकेट

#### मैन ऑफ़ द मैच

#### प्लेयर ऑफ़ द सीरीज पुरस्कार

### टी२० क्रिकेट

#### मैन ऑफ़ द पुरस्कार

### अन्य पुरस्कार
* २०१५ में रोहित शर्मा को अर्जुन पुरस्कार से नवाजा गया जो हर साल भारत सरकार द्वारा भारत के किसी राष्ट्रीय स्तर पर अच्छा प्रदर्शन करने वालों को दिया जाता है।
* वनडे में २ दोहरे शतक लगाने के कारण इनको २०१३ और २०१४ में सर्वश्रेष्ठ बल्लेबाज के लिए ईएसपीएन ने पुरस्कार दिए। 
* दक्षिण अफ्रीका के खिलाफ टी२० में शतक के लिए २०१५ में ईएसपीएन ने टी२० का सर्वश्रेष्ठ खिलाड़ी के लिए पुरस्कार दिया।
*२०१९ में सिएट टायर पुरस्कार सम्मेलन में वनडे क्रिकेट प्लेयर ऑफ द ईयर।
*२०२० में देश के  सर्वोच्च पुरस्कार राजीव गाँधी खेल रत्न पुरस्कार से सम्मानित किया गया है।

## बाहरी कड़ियाँ

* रोहित शर्मा की नेटवर्थ और अन्य जानकारियां 
* 
* रोहित शर्मा की विस्डन पर प्रोफ़ाइल
* 

श्रेणी:क्रिकेट खिलाड़ी
श्रेणी:भारतीय क्रिकेट खिलाड़ी
श्रेणी:1987 में जन्मे लोग
श्रेणी:बल्लेबाज
श्रेणी:नागपुर के लोग
श्रेणी:भारतीय बल्लेबाज़
श्रेणी:भारतीय ट्वेन्टी २० क्रिकेट खिलाड़ी
श्रेणी:जीवित लोग
श्रेणी:अर्जुन पुरस्कार के प्राप्तकर्ता